
SE APROBA,

P R I M A R
                                                        NICOLAE ROBU
REFERAT

privind aprobarea Planului Urbanistic Zonal “Modificare platformă industrială Monlandy`s”, Calea Şagului DN 59 KM 8+950, Timişoara

Către Comisiile Consiliului Local al Municipiului Timişoara

Având în vedere solicitarea înregistrată cu nr. UR2017-009122/09.06.2017 privind aprobarea Planului Urbanistic Zonal “Modificare platformă industrială Monlandy`s”, Calea Şagului DN 59 KM 8+950, Timişoara;

Având în vedere prevederile Planului Urbanistic General al Municipiului Timişoara şi „Conceptul general de dezvoltare urbana (MASTERPLAN) promovată de către Consiliul Local al Municipiului Timişoara;
Ţinând cont de Avizul de Oportunitate nr. 20/10.10.2016, respectiv de Avizul favorabil al Arhitectului Şef nr. 09/11.05.2017;

Având în vedere prevederile Certificatului de Urbanism nr. 3644 din 05.09.2016, precum si adresa Agentiei pentru Protectia Mediului cu nr. 22 din 05.04.2017; 
Documentaţia PUZ “Modificare platformă industrială Monlandy`s”, Calea Şagului DN 59 KM 8+950, Timişoara, beneficiar S.C. IMOBILIARA B.A.C. S.R.L., proiectant S.C. 5U STAMP S.R.L., a fost afişată pe site-ul oficial al Primăriei Municipiului Timişoara începand cu  luna martie 2017, cu ocazia demararii Etapei 2 – etapa elaborarii propunerilor PUZ si RLU aferent, de informare si consultare a publicului, conform H.C.L. nr. 140/2011, modificat prin H.C.L. nr. 63/2017, etapa finalizata prin afisarea pe site-ul Primariei Municipiului Timisoara in data de 06.04.2017, a Raportului  informarii si consultarii publicului cu nr.  UR2017-002814/06.04.2017.

Conform procedurii prevăzută prin H.C.L. nr. 140/19.04.2011, modificat prin H.C.L. nr. 63/2017, privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, documentatia PUZ “Modificare platformă industrială Monlandy`s”, Calea Şagului DN 59 KM 8+950, Timişoara, se încadreaza in Etapa 3 - etapa aprobării PUZ si RLU aferent (cap. 8.2.3., art. 63 din HCL nr. 140/2011, modificat prin HCL nr. 63/2017), in baza Dispozitiei Primarului nr. 92/15.01.2007 privind aprobarea Procedurii pentru aplicarea prevederilor Legii nr. 52/2003 privind transparenta decizionala în administratia publica;  

Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic Zonal “Modificare platformă industrială Monlandy`s”, Calea Şagului DN 59 KM 8+950, Timişoara;.
Planul Urbanistic Zonal “Modificare platformă industrială Monlandy`s”, Calea Şagului DN 59 KM 8+950, Timişoara, este elaborat de proiectantul S.C. 5U STAMP S.R.L., proiect nr. 23-PCS-16, la cererea beneficiarului S.C. IMOBILIARA B.A.C. S.R.L..
Terenul reglementat în cadrul Planului Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara, este situat în intravilanul municipiului Timişoara, în partea de sud – vest a oraşului, în U.T.R. 61, delimitat  la nord – est de parcela liberă de construcţii cu nr. cad. A1227/1/2/1 şi incinta Metro, la sud - est de traseul D.N. 59 – Calea Şagului – Timişoara – Stamora Moraviţa de la km 8+200 la km 8+900, la sud – vest parcela cu nr. cad. 412936, la nord - vest D.E. 1227/1, este prevăzut prin PUZ “Platforma Industriala Monlandy’s” DN 59 - Calea Şagului Timişoara, aprobat prin HCL Timisoara nr. 111/2003, preluat de PUG Timişoara aprobat prin H.C.L. nr. 157/2002 si prelungit prin H.C.L. nr. 131/2017, ca fiind zona mixta: industrie, depozitare, comert, targuri si institutii publice – subzone unităţilor industriale, de depozitare si servicii propuse. 

Prin prezentul Plan Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul reglementat în suprafaţă totală de 100.847 mp, este înscris în CF 443637 Timisoara, nr. cad. 443637, teren intravilan situat în Calea Şagului, Timişoara, proprietar fiind S.C. IMOBILIARA B.A.C. S.R.L. Terenul reglementat este liber de construcţii.  
Prin prezentul Plan Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara, se propune remodelarea parcelării şi reorganizarea circulaţiei pe amplasamentul aflat în incinta Platformei Industriale Monlandy`s (având indici de construibilitate reglementati prin PUZ “Platforma Industriala Monlandy’s” aprobat prin HCL nr. 111/2003 –: POT maxim = 55%; CUT maxim = 1,50; Regim de înălţime: P- P+3E, H max. = 20 m, spaţii verzi – minim 20%), şi anume parcelarea terenului, după cum urmează: 3 parcele construibile cu funcţiune industrială nepoluantă şi de depozitare cu păstrarea indicilor de construibilitate reglementati prin PUZ “Platforma Industriala Monlandy’s” aprobat prin HCL nr. 111/2003 şi o parcela destinata constituirii domeniului public, in vederea asigurarii circulaţiilor la parcele.

Accesul auto si pietonal pe terenul reglementat se va asigura conform avizului Comisiei de Circulaţie nr. DT2016-003258/10.11.2016, care a fost eliberat cu următoarele condiţii ,,toate dotările tehnico – edilitare necesare pentru deservirea obiectivului, se vor efectua pe cheltuiala beneficiarului, respectiv trama stradală aferentă obiectivului se va efectua pe terenul şi cheltuiala beneficiarului, apoi va fi trecută în proprietatea municipalităţii după ce aceasta va fi executată”.
Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit prin HCL  nr. 131/2017.

Indicii urbanistici propuşi prin documentaţie (pentru cele 3 parcele construibile se păstrează indicii de construibilitate reglementaţi prin PUZ aprobat prin HCL nr. 111/2003 – “Platforma Industriala Monlandy’s”) sunt:
- Regim de construire: maxim P+3E;


- Funcţiuni predominante: industrie nepoluanta si depozitare;


- Înălţime maximă: Hmax=20.00 metri;


- Procent de ocupare al terenului maxim: POTmax=55%;


- Coeficient de utilizare al terenului maxim: CUTmax=1.50;


- În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;


Retragerea minimă faţă de aliniament, limita laterală stânga, limita laterală dreapta: Amplasarea cladirilor se va face conform planşei de ,,Reglementari urbanistice” – planşa nr. 03, în interiorul zonei construibile delimitate, respectând retragerile impuse;


- Spaţii verzi: min 20% spaţii compacte din suprafaţa terenului conform Deciziei de încadrare nr. 22/05.04.2017 a Agenţiei pentru Protecţia Mediului Timiş;


- Circulaţii şi accese: accesele auto şi pietonale se vor realiza conform avizului Comisiei de Circulaţie nr. DT2016-003258/10.11.2016, care a fost eliberat cu următoarele condiţii ,,toate dotările tehnico – edilitare necesare pentru deservirea obiectivului, se vor efectua pe cheltuiala beneficiarului, respectiv trama stradală aferentă obiectivului se va efectua pe terenul şi cheltuiala beneficiarului, apoi va fi trecută în proprietatea municipalităţii după ce aceasta va fi executată”; necesarul de parcaje va fi asigurat în conformitate cu Art. 33 şi Anexa 5 din R.G.U ;

- Servituţi: se vor respecta servituţile trecute în „Propunerile preliminare ce vor fi supuse spre avizare - Etapa a 3-a elaborare P.U.G. Timişoara”, aprobate prin H.C.L. nr. 428/30.07.2013; autorizaţia de construire se va putea emite doar după ce terenurile afectate de drumuri vor deveni domeniu public;


- Echipare tehnico-edilitară: pentru investiţia propusă se vor asigura toate utilităţile necesare funcţionării acesteia, respectându-se condiţiile impuse prin Avizul pentru reţele existente nr. 818/13.09.2016 şi Avizul tehnic Aquatim nr. 26965/DT-ST/ 29.08.2016.
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.

Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform planşei nr. 04 - ,,Proprietate asupra terenului”, respectiv doar cu respectarea condiţiilor impuse prin avizului Comisiei de Circulaţie nr. DT2016-003258/10.11.2016  şi asigurarea tuturor utilităţilor necesare investiţiei în conformitate cu Planul de acţiune asumat.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).

Semnarea documentaţiei de amenajare a teritoriului sau de urbanism atrage responsabilitatea fiecărei persoane din colectivul de specialişti care a elaborat documentaţia, pentru veridicitatea şi corectitudinea din punct de vedere tehnic a acesteia.

După aprobarea prin hotărârea consiliului local a documentatiei PUZ si RLU aferent, hotărârea însoţită de documentaţie va fi transmisa către oficiul de cadastru şi publicitate imobiliară, în vederea notării în cartea funciară a faptului că imobilul face obiectul respectivelor reglementări urbanistice, în conformitate cu art. 29, alin. 2^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.

Planul Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara, se va integra în Planul Urbanistic General al Municipiului Timişoara si va avea perioada de valabilitate de 3 ani, perioadă în care pot fi demarate investiţiile prevăzute în documentaţie.
PROPUNEM:

1. Analizarea si aprobarea Planului Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara, având ca beneficiar pe S.C. IMOBILIARA B.A.C. S.R.L., întocmit conform Proiectului nr. 23-PCS-16, realizat de S.C. 5U STAMP S.R.L., care face parte integrantă din prezenta hotărâre.  
2. Se stabilesc condiţiile de construire (pentru cele 3 parcele construibile se păstrează indicii de construibilitate reglementaţi prin PUZ aprobat prin HCL nr. 111/2003 – “Platforma Industriala Monlandy’s”: Regim de înalţime maxim P+3E, Hmax=20.00 metri, accesele auto şi pietonale se vor realiza conform avizului Comisiei de Circulaţie nr. DT2016-003258/10.11.2016, care a fost eliberat cu următoarele condiţii ,,toate dotările tehnico – edilitare necesare pentru deservirea obiectivului, se vor efectua pe cheltuiala beneficiarului, respectiv trama stradală aferentă obiectivului se va efectua pe terenul şi cheltuiala beneficiarului, apoi va fi trecută în proprietatea municipalităţii după ce aceasta va fi executată”, realizarea locurilor de parcare exclusiv pe parcela deţinută de beneficiari, procentul de ocupare al terenului POTmax=55%, coeficientul de utilizare al terenului CUTmax=1.5, spatii verzi si plantate: min 20% spaţii compacte din suprafaţa terenului conform Deciziei de încadrare nr. 22/05.04.2017 a Agenţiei pentru Protecţia Mediului Timiş.
3. Prezentul Plan Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara, se va integra în Planul Urbanistic General al Municipiului Timişoara si va avea perioada de valabilitate de 3 ani, perioadă în care pot fi demarate investiţiile prevăzute în documentaţie.
Terenul reglementat în suprafaţă totală de 100.847 mp, este înscris în CF 443637 Timisoara, nr. cad. 443637, teren intravilan situat în Calea Şagului, Timişoara, proprietar fiind S.C. IMOBILIARA B.A.C. S.R.L. Terenul reglementat este liber de construcţii.
4. Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform planşei nr. 04 - ,,Proprietate asupra terenului”, respectiv doar cu respectarea condiţiilor impuse prin avizului Comisiei de Circulaţie nr. DT2016-003258/10.11.2016  şi asigurarea tuturor utilităţilor necesare investiţiei în conformitate cu Planul de acţiune asumat.
5. După aprobarea prin hotărârea consiliului local a documentatiei PUZ si RLU aferent, hotărârea însoţită de documentaţie, va fi transmisa către oficiul de cadastru şi publicitate imobiliară, în vederea notării în cartea funciară a faptului că imobilul face obiectul respectivelor reglementări urbanistice, în conformitate cu art. 29, alin. 2^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.
6. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal “Modificare platformă industrială Monlandy`s”, Calea Şagului DN 59 KM 8 + 950, Timişoara şi a Regulamentului Local de Urbanism.

